
U ime Allaha, Milostivog, Samilosnog! 



Uzviseni Allah kaze: 



Quoted* sS* y i^3 ^ M'J 

y\ J Ai\ p tj j&J ^ b4^ 

“I oglasi ljudima hadz - i dolazit ce ti pjeske i na devama iznurenim, 
iz mjesta dalekih, da bi bili svjedoci koristi svojih i da bi ime Allahovo 
spominjali u danima poznatim.” (El-Hadzdz, 27-28) 



4\ £jk-i JA edi y? J* 



“Hodocastiti Kabu, radi Allaha, duzan je svako ko bude u 
moguenosti do nje doci.” (Alu Imran, 97) 



Allahov Poslanik, sallallahu alejhi ve sellem, rekao je: 

“ Ko obavi hadz u ime Allaha i ne bude (u vrijeme hadza) spolno opcio 
sa suprugom, niti ucinio neki drugi prijestup (grijeh), v rat it ce se (svom 
domu cist od grijeha) kao na dan kadagaje majka rodila.” (El-Buhari i 
Muslim) 

“ Umra do umre iskupljuje hodocasniku grijehe pocinjene izmedu njih, a 
za iskreno obavljen hadz, bez grijesenja i kod Allaha uvazen, nema druge 
nagrade osim Dzenneta ” (El-Buhari i Muslim) 

“ Ko krene na hadz pa (na tom putu) umre, bit ce mu upisana nagrada 
hadzije do Sudnjeg dana. Ko izade da obavi umru pa umre, bit ce mu 
upisana nagrada umre do Sudnjeg dana. Ko izade u borbu na Allahovom 
putu pa umre, bit ce mu upisana nagrada borca do Sudnjeg dana.” (Ebu 
Ja‘la i Et-Taberani) 

“ Umra obavljena u ramazanu ravna je hadzu koji je obavljen sa 
mnom.” (El-Buhari i Muslim) 

“ Oni koji obavljaju hadz i umru Allahova su delegacija; pozvao ihje, pa 
su se odazvali, trazili su od Njega, pa imje udovoljio.” (El-Bezzar) 




PREDGOVOR MR. HAKIJE KANURICA 

Vec hiljadama godina, od kada je Svevisnji Allah naredio Ibrahimu, 
alejhis-selam, da pozove na hadz, srca ljudi neodoljivo teze Svetom 
hramu u Meki. Svake godine skupine hadzija iz svih krajeva svijeta 
slijevaju se u sveta mjesta odazivajuci se Allahovom pozivu. Ibn Abbas, 
radijallahu anhuma, kaze: “Kada je Ibrahim, alejhis-selam, okoncao 
gradnju Kabe, kazao je: ‘Gospodaru, zavrsio sam’, pa mu Allah rece: 
‘Oglasi ljudima hadz!’ ‘Gospodaru, do koga ce moj glas doprijeti?’, upita 
Ibrahim, a Gospodar mu kaza: ‘Oglasi, a Ja cu dostaviti!’ ‘Gospodaru, 
kako da kazem?’, upita Ibrahim, a Gospodar mu rece: ‘Red: O, ljudi, 
propisan vam je hadz, hodocasce Drevnog hrama!”’ Ibn Abbas kaze: 
“Cuo ga je svako izmedu neba i Zemlje. Zar ne vidis kako ljudi dolaze 
iz najudaljenijih krajeva zemlje i odazivaju se!” (Hadis biljeze Ibn Ebu 
Sejba, br. 32478, i El-Hakim, br. 3464, koji kaze da je sahih) 



Uzviseni Allah stavio je Svojim robovima u duznost da jedanput u 
zivotu obave hadz, rekavsi: 




“Hodocastiti Hram duzan je, Allaha radi, svaki onaj koji je u 
mogucnosti; a onaj koji nece da vjeruje - pa, zaista, Allah nije ovisan 
ni o kome.” (Alu Imran, 97) 

Ova je obaveza odraz milosti Svevisnjeg Gospodara prema ljudima 
jer im pruza posebnu priliku da se ociste od grijeha, da postanu od onih 
kojima je obecan Dzennet i da uzmu praktican imanski ders o skromnosti, 
strpljenju, odricanju od dunjaluka i pripremi za vjecni ahiretski zivot. 



Predgovor 



Ebu Hurejra, radijallahu anhu, prenosi da je Allahov Poslanik, sallallahu 
alejhi ve sellem, kazao: “Ko obavi hadz u ime Allaha i ne bude (u vrijeme 
hadza) spolno opcio sa suprugom, niti ucinio neki drugi prijestup (grijeh), 
v rat it ce se (svom domu cist od grijeha) kao na dan kada ga je majka 
rodila .” (El-Buhari, br. 1521; Muslim, br. 1350) Amr b. El- As, radijallahu 
anhu, kaze: “Kada je Allah u moje srce uveo islam, dosao sam Allahovom 
Poslaniku, sallallahu alejhi ve sellem, i rekao mu: ‘Pruzi svoju desnicu da 
ti dam prisegu!’ Poslanik pruzi ruku, a ja svoju povukoh, pa me upita: 
‘St a tije, Amre V ‘Zelim postaviti uvjet’, rekoh, a Poslanik upita: ‘Sta zelis 
uvjetovati?’ ‘Da mi se oprosti’, rekoh, a Poslanik mi kaza: ‘Zar ne znas 
da islam brise ono sto je bilo prije njega, da hidzra brise ono sto je bilo 
prije nje, i da hadz brise ono sto je bilo prije njega!’” (Muslim, br. 121) 
Vidimo kako je Poslanik, alejhis-salatu ves-selam, uvrstio hadz u velika 
djela koja brisu ranije grijehe. 



Ebu Hurejra, radijallahu anhu, prenosi da je Allahov Poslanik, 
sallallahu alejhi ve sellem, rekao: “Umra do umre iskupljuje grijehe 
pocinjene izmedu njih, a za kod Allaha primljen hadz nema druge nagrade 
osim Dzenneta.” (El-Buhari, br. 1773; Muslim, br. 1349) 

Kada se hadzije skupe na dan Arefata u skromnoj ihramskoj odjeci, 
dok rijeci telbije: “Odazivam Ti se, Allahu, odazivam!”, posvuda odjekuju, 
a srca i jezici iskreno se obracaju svom Gospodaru, Uzviseni Allah 
priblizava se tom velicanstvenom skupu, ponoseci se njime pred Svojim 
melekima i govoreci: “Pogledajte ove Moje robove, dosli su rascupani i 
upraseni!” (Biljeze Ahmed, br. 7089, i El-Hakim, br. 1708, koji kaze da 
je sahih) 



Vjernicko srce zudi za Svetim hramom, zudi da se odazove pozivu 
Svevisnjeg Allaha, da se ocisti od grijeha, da bude od onih kojima je 
obecan Dzennet i da bude od onih kojima se Gospodar svjetova ponosi. 
Kada se vjerniku ukaze stvarna prilika za to, tada zeli da obred hadza i 
umre obavi sto potpunije. Ipak, za takvo nesto nije dovoljna samo zelja, 
nego je neophodno i znanje koje ce voditi hodocasnika kroz sveta mjesta 
kao da pred sobom gleda Allahovog miljenika, alejhis-salatu ves-selam, 
dok obavlja ovaj velicanstveni ibadet. 



Hadz i umra 



U djelu Hadz i umra - znamenja, odlike i pravni propisi, uvazeni doktor 
hadiskih nauka Safet Kuduzovic, kroz kur’ansko-hadiske argumente i 
rijeci islamskih velikana, ukazuje citatelju na najpotpunije obavljanje 
hadza i umre, a istovremeno ne zapostavlja toleranciju i sirinu u pitanjima 
koja to dozvoljavaju. Svojim znanstvenim pristupom dr. Kuduzovic, 
Allah ga cuvao, definira okvire ovog ibadeta od zadovoljavajuceg do 
potpunog, cime pruza kvalitetnu edukaciju o propisima hadza i umre. 
Pojava ovakvog djela na nasem jeziku jos je jedna blagodat za putnika 
u sveta mjesta, jer ce s lahkocom ubrati plodove velikog truda koji je 
ulozen u pripremu ove studije. 



Mr. Hakija Kanuric 
Rijad, Saudijska Arabija, 

26. dzumadel-uhra 1435. h. g. / 26. april 2014. 




PREDGOVOR HFZ. ABDURRAHMANA KUJEVICA, PROF. 

Hvalim Uzvisenog Allaha onako kako to Njemu prilici i zahvaljujem 
Mu na svim blagodatima kojima nas je pocastio. Neka su najljepsi salavati 
i selami na naseg poslanika Muhammeda, na njegovu porodicu, ashabe i 
sve sljedbenike sunneta do Sudnjega dana. 

Djelo koje je pred nama, Hadz i umra - znamenja, odlike i pravni 
propisi, uvazenog doktora hadiskih nauka Safeta Kuduzovica, jedinstveno 
je i veoma vrijedno djelo za sve muslimane, Bosnjake, jer do sada nisu 
imali priliku susresti se s ovako kvalitetnim djelom o hadzu i umri a da 
je napisano na njihovom maternjem jeziku. 

Kada sam prvi put citao djela rahmetli Mehmeda Handzica koja je 
pisao na arapskom jeziku, imao sam utisak da je to pisao neki hadiski 
ekspert poput En-Nevevija, Ibn Hadzera el-Askalanija, Ibn Kajjima 
i drugih. Isti osjecaj imam i kada citam djela dr. Safeta Kuduzovica. 
To su dva bosnjacka alima svjetskog ranga, na nivou cijelog ummeta 
Muhammeda, sallallahu alejhi ve sellem, koji su dosegli velike stepene u 
hadiskim znanostima, sto je jos jedan u nizu dokaza da smo mi Bosnjaci 
mali muslimanski narod, ali da smo dali i da dajemo velikane koji nasem 
ummetu ponosno donose slavu i opcu pobjedu i prosperitet. 

Knjigu o hadzu i umri, uvazenog dr. Kuduzovica, toplo preporucujem 
svim muslimanima i nadam se da ce je i Islamska zajednica, preko svog 
Ureda za hadz, uvrstiti u literaturu koju nudi svojim hadzijama, jer ona 
je elementarno djelo za svakog onog ko namjerava obaviti hadz, umru, 
ili pak zeli nauciti propise o petom islamskom sartu. Ubijeden sam da 
nakon stampanja ove knjige nase hadzije nece brinuti o tome gdje ce 



Hadz i umra 



procitati i nauciti sve propise vezane za hadz, umru i znamenja u Meki i 
Medini. 

U tom smislu izrazavam zadovoljstvo sto me je Allah pocastio da 
zivim u vremenu u kojem zivi dr. Safet Kuduzovic i sto me je pocastio da 
ga upoznam i druzim se i s njim i s njegovim djelima. 



Pomocnik sandzackog muftije za juzni Sandzak i da‘vu 
hfz. Abdurrahman ef. Kujevic, prof. 

10. dzumadel-uhra 1435. h. g. / 10. april 2014. 

PREDGOVOR KURRA HFZ. DZEVADA GOLOSA, PROF. 

Nase citateljstvo pocasceno je jos jednim u nizu fascinantnih djela dr. 
Safeta Kuduzovica, u kojima se tretiraju serijatskopravni propisi vezani 
za elementarne dijelove islama, odnosno islamske sarte. U svojim ranijim 
djelima dr. Kuduzovic pisao je o temeljima islama, namazu i postu, a u 
ovom djelu detaljno je obradio propise hadza, za koji islamski ucenjaci 
kazu da je jedno “od najpreciznijih i najosjetljivijih poglavlja fikha”. 

Ovom sastavnom dijelu islama autor je prisao na sebi svojstven naucni 
nacin, detaljno pojasnivsi propise, kao sto su to kroz historiju islama 
prakticirali mnogi islamski ucenjaci, poput sejhul-islama Ibn Tejmijje, 
Mulle Alija el-Karija, imama En-Nevevija i drugih, koji su pisali zasebna 
vrijedna djela u kojima su govorili o propisima hadza, tako da za ovo 
djelo dr. Kuduzovica, bez ikakve zadrske, mozemo ustvrditi da se nalazi 
na stepenu djela koja su pisali ovi islamski ucenjaci iz najodabranijih 
generacija. 

Svako poglavlje u ovoj knjizi posebno je i zanimljivo na svoj nacin, 
medutim, ono sto posebno plijeni paznju, a u sto ce se uvjeriti i cijenjeni 
citatelji, jeste kratki historijat Meke i Medine i osvrt na vrijednosti boravka 
i ibadeta u ovim mjestima. Historijski osvrt na ova odabrana mjesta, uz 
navodenje zanimljivih predanja u kojima se govori o njihovom nastanku 
i znamenitostima koje se nalaze u njima, uistinu je od velikog znacaja jer 
ozivljava srca onih koji su nemarni prema ovom ibadetu. 

Nakon historijata Meke i Medine, autor je spomenuo i naveo 
mnoge mudrosti propisivanja ovog velikog ibadeta, islamskog sarta, a 
poznavanje mudrosti propisivanja ibadeta i islamskih propisa zauzima 



Hadz i umra 



itekako veliko mjesto u islamskoj nauci, na sto su u svojim djelima ukazali 
mnogi islamski ucenjaci. Imam El-Amidi, jedan od poznatih ucenjaka 
iz oblasti usuli-fikha u svom djelu El-Ihkam fi usulil-ahkam, 2/340, 
ukazujuci na znacaj poznavanja povoda propisivanja odredenih ibadeta 
i bogougodnih djela, rekao je: “Namjera propisivanja nekog propisa 
jeste ili ostvarenje koristi ili otklanjanje stete ili oboje istovremeno. Sve 
ovo dolazi radi interesa samog covjeka jer je Uzviseni Allah iznad svake 
koristi i stete.” Nakon toga, pojasnio je da se to odnosi kako na ahiret, 
tako i na dunjaluk. 

Poznati islamski ucenjak, sejhul-islam Ibn Tejmijja, u svom djelu 
Medzmuu fetava, 1/188, Allah mu se smilovao, kaze: “Serijat je dosao 
radi uspostavljanja koristi i njenog upotpunjavanja i radi otklanjanja 
stete i njenog umanjivanja.” Imam Es-Satibi, takoder poznati ucenjak 
usuli-fikha, u svom djelu El-Muvafakat, 1/322, kaze: “Serijat je propisan 
samo radi ljudi i njihove koristi i srece na oba svijeta.” 

Od ucenjaka koji su ukazali na spomenutu cinjenicu jeste poznati 
indijski alim Velijjullah ed-Dehlevi koji u svojoj knjizi Hudietullahil- 
baliga, 1/15, kaze: “Neko moze pomisliti da serijatski propisi ne sadrze 
koristi za ljude i da je primjer propisa koji su propisani od Allaha kao 
primjer vlasnika koji svom robu ili radniku naredi da podigne neki 
kamen ili da ga dotakne bez ikakve koristi osim samo kako bi ga iskusao 
da li je pokoran ili ne. Ovakvo je misljenje pogresno i ono se suprotstavlja 
sunnetu Allahovog Poslanika, sallallahu alejhi ve sellem, i konsenzusu 
prvih islamskih pokoljenja.” 

Jedan od ibadeta koji sadrze najvise koristi i mudrosti jeste hadz, a 
zatim i umra. Sto se tice hadza i umre u fikhskom, odnosno pravnom 
smislu, autor je ovom pitanju pristupio i obradio ga na poseban i 
autentican nacin, bez ikakvih primjesa fanatizma i pristrasnosti, tako da 
s potpunom slobodom mogu red da je u ovom pogledu dr. Kuduzovic 
ucenjak bez premca na nasim prostorima, ucenjak koji svoje stavove i 
pravne decizije zasniva na Kur’anu i sunnetu. Svako ko procita bilo koje 
od njegovih djela, uvjerit ce se u ovu dnjenicu i, pored toga sto ce imati 

koristi od napisanog, takoder ce imati osjecaj kao da cita, bez ikakvog 
pretjerivanja, djela imama En-Nevevija, Ibn Tejmijje, Ibn Hazma, El- 
Usejmina ili Ibn Baza. 

Stoga, zahvaljujem se dr. Kuduzovicu sto mi je ukazao cast da ovu 
knjigu procitam prije mnogih drugih i naucim mnogo toga. Molim 
Uzvisenog Allaha da ga nagradi i pozivi u hizmetu islamu i muslimanima! 
Amin! 



Kurra hfz. Dzevad Golos, prof. 

Mostar, 4. dzumadel-uhra 1435. h. g. / 4. april. 2014. 




PREDGOVOR AMIR A DURMICA, PROF. 

U ime Allaha, Milostivog, Samilosnog! 

Hvala Allahu, Gospodaru svjetova, i neka je salavat i selam na Njegovog 
odabranika i miljenika Muhammeda, na njegovu casnu porodicu, ashabe 
i sve one koji ih slijede u dobru do Sudnjega dana. 

Uzviseni Allah u Svojoj casnoj Knjizi kaze: 




“Na put Gospodara svoga mudro i lijepim savjetom pozivaj i s 
njima na najljepsi nacin raspravljaj!” (En-Nahl, 125) 

Abdullah b. Amr, radijallahu anhu, prenosi da je Allahov Poslanik, 
sallallahu alejhi ve sellem, rekao: “ Prenesite i dostavite od mene makar 
jedan ajet'...” (El-Buhari, Sahih, br. 3461) 

Analiziranjem angazmana i truda savremenih islamskih ucenjaka i 
daija koji ulazu na polju daVe, tj. islamskog misionarstva, bez obzira iz 
kojeg dijela svijeta dolazili, zakljucujemo da se vecina njih uglavnom 
specijalizirala na jednom od dva polja. Prva skupina kroz hutbe i naucne 
kruzoke (ar. halke) ljude usmeno poducava Allahovoj vjeri te im izravno 
prenosi islamsko znanje iz raznih serijatskih oblasti i disciplina, dok su 
se drugi primarno posvetili pisanju vlastitih ili prevodenju i komentaru 
djela drugih ucenjaka nastalih uglavnom na arapskom, a ponekad i 



1 



Misli se na ajet iz Kur ana ili na hadis iz Vjerovjesnikovog, sallallahu alejhi ve sellem, 
sunneta, jer rijec “ajet” u osnovi znaci jasan i ocevidan dokaz. (op. Amir Durmic) 



Predgovor 



na drugim svjetskim jezicima. Svi oni, svako na svoj nacin, davali su i 
jos uvijek daju svoj nesebicni doprinos u afirmiranju i sirenju islama i 
njegovih vrijednosti, traded se tako da svjetlo Allahove Rijed dopre i 
do onih koji jos uvijek besciljno tumaraju tminama nevjerstva i zablude. 
Medutim, uistinu je medu islamskim ucenjacima i daijama malo onih 
koji su uspjeli napraviti kvalitetnu ravnotezu izmedu usmene i pisane 
rijed, te na oba polja, Allahovom miloscu, postici zavidne rezultate. 

Hvala Uzvisenom Allahu, s ponosom mozemo kazati da medu 
muslimanima Bosnjacima ima i takvih, a jedan od njih jeste i 
doktor hadiskih znanosti, uvazeni Safet Kuduzovic, ciji je angazman 
muslimanima u Bosni i Hercegovini, ali i u dijaspori, itekako poznat. 
Pored vise stotina predavanja koja je u zadnje dvije decenije odrzao na 
raznim druzenjima i seminarima, a koja su, uglavnom, u obliku audio ili 
video zapisa, dostupna na internetu, uvazeni dr. Kuduzovic, ugledajuci 
se na ucenjake iz prvih generacija muslimana, nije zanemario ni vaznost 
pera, tj. pisane rijed, tako da je do sada izdao desetak veoma zanimljivih 
i korisnih knjiga u koje je ulozeno mnogo vremena, strpljenja i truda. 
Svjestan vaznosti islamske prakse koja je neodvojiva od islamskog 
vjerovanja, dr. Safet nam je vec od svog drugog autorskog poduhvata, a 
radi se o knjizi Svojstva Poslanikovog, sallallahu alejhi ve sellem, namaza, 
na neki nacin dao do znanja da, uz Allahovu pomoc, ima namjeru strucno 
obraditi prakticne temelje na kojima se gradi plemenita vjera islam, a 
koji su u nasim krajevima poznati kao islamski sarti. Nakon knjige o 
namazu, uslijedila je i knjiga o postu, o dzumi, o namazu u dzematu, o 
dzenazi, a sada, hvala Uzvisenom Stvoritelju, u nasim je rukama i knjiga 
koja govori o historijatu Meke i propisima hadza i umre. 

Dakle, knjiga koja je pred nama generalno obraduje dvije sire oblasti. 
Smatram, a Allah najbolje zna, da ce citatelji posebno uzivati u prvom 
dijelu knjige, jer se u njemu obraduju vrlo suptilne i “opustene” teme 
koje golicaju mastu svakog vjernika i u njemu bude zelju da sazna 
odgovore na mnoga pitanja s kojima se do sada susretao, a na koja je, u 
literaturi na nasem jeziku, teze mogao naci adekvatne odgovore. Odlike 
Meke i Medine i dvije svete dzamije, historijat izgradnje Meke i Kabe i 



Hadz i umra 



Poslanikove dzamije, historijat vrela Zemzem, Crnog kamena i Mekamu 
Ibrahima, kao i njihove odlike i posebnosti, samo su neke od izuzetno 
zanimljivih tema u kojima ce cijenjeni citatelji imati priliku uzivati. 
Iako ova tematika u opusu literature naseg govornog podrucja nije u 
potpunosti nepoznata, uvjeren sam da u ovoj knjizi postoji povelik broj 
predaja i informacija koje su na nasem jeziku po prvi put ugledale svjetlo 
dana. Takoder, vjerujem da ce neke od tih predaja zacuditi i iznenaditi 
citatelje, medutim, autor se potrudio da argumentirano potvrdi ili pak 
negira njihovu autenticnost, tako da ne ostavlja prostora sumnjama i 
nedoumici. 



Drugi, nesto kompleksniji dio knjige, naucna je studija o 
serijatskopravnim propisima hadza i umre u kojoj autor studiozno 
obraduje veliki broj pitanja koja se ticu ovih obreda. Zbog kompleksnosti i 
opsirnosti same tematike, ponekad ce navodenje povelikog broja predaja 
ili razlicitih misljenja islamskih ucenjaka pri obradi odredenog pravnog 
pitanja za citatelje na prvi pogled mozda izgledati zbunjujuce, medutim, 
autor je dao sve od sebe da strucnu elaboraciju serijatskih pitanja 
maksimalno pojednostavi i prilagodi citateljima svih intelektualnih 
nivoa. 



I u ovoj knjizi, bas kao i u svim prethodnim, autor u svakom poglavlju, 
pri obradi svake zasebne teme, slijedi za citatelje vrlo jednostavnu, ali u 
isto vrijeme za autora itekako zahtjevnu metodu obrade doticnog pitanja. 
Nakon kratkog uvoda u odredenu oblast, navodi hadise i predaje koji se 
ticu te teme, a potom ih strucno valorizira, navodeci primarne izvore u 
kojima su predaje zabiljezene, da bi se potom osvrnuo na stepen njihove 
autenticnosti, shodno utvrdenim pravilima koja su u tom pogledu 
postavili hadiski eksperti. Nakon toga, autor iz doticnih predaja izvodi 
serijatskopravne propise koji se ticu hadza i umre, spominjuci razlicita 
misljenja islamskih ucenjaka o odredenom pitanju, a potom preferira 
misljenje koje smatra najispravnijim i najprioritetnijim. U svemu tome 
pokazuje zavidnu strucnost, iskustvo i znanje, te koristi poznate i od 
prvih stoljeca islama definirane serijatske metode i pravila preferiranja 
jednog stava nad drugim, i to sasvim objektivno i nepristrasno, daleko 



Predgovor 



od bilo kakvog oblika ekstremizma i mezhepske iskljucivosti, u sto ce se 
cijenjeni citatelji i sami mod uvjeriti. 

Na kraju, iskreno se nadam da ce dr. Safet Kuduzovic u skorijoj 
buducnosti naci vremena, snage i volje te, bas kao sto je napisao knjige o 
namazu, postu i hadzu, napisati i naucnu studiju o cetvrtom stubu islama, 
tj. zekatu, i tako, uz Allahovu pomoc, drzeci se dosadasnje metodologije, 
obraditi sva cetiri prakticna stuba islama. Kruna ovog ambicioznog i 
hvale vrijednog dugogodisnjeg projekta, po mom skromnom misljenju, 
bila bi izdanje sve cetiri knjige u jednom cetverotomnom kompletu, 
sto bi predstavljalo jedinstvenu i veoma korisnu hadisko-fikhsku 
enciklopediju o temeljima vjere islama na nasem jeziku. Na taj nacin 
autor bi, uz dozvolu Svemilosnog Allaha, povecao obim svoje trajne 
sadake, a i svim muslimanima, koji razumiju nas jezik, olaksao put do 
spoznaje islamskih pravila i propisa, sto im je neophodno za uspjeh na 
oba svijeta. 

Uzvisenog Allaha molimo da autoru podari dug zivot i mnogo 
blagoslova u znanju i vremenu, te da jos vecim intenzitetom nastavi, 
kako usmenom rijecju tako i perom, siriti islamsko znanje kojim ga je 
Uzviseni Allah pocastio. 



Amir Durmic, prof. 

Velika Kladusa, 

21. dzumadel-uhra 1435. h. g. / 21. april 2014. 




UVOD 



Zahvala pripada Uzvisenom Allahu, samo Njega obozavamo i samo od 
Njega pomoc trazimo, Njemu se utjecemo od zla nasih dusa i losih djela. 
Koga Svevisnji Allah uputi, niko ga u zabludu ne moze odvesti, a koga 
On u zabludu odvede, niko ga na Pravi put ne moze uputiti. Svjedocimo 
da nema drugog boga osim Allaha i da je Muhammed, sallallahu alejhi 
ve sellem, Njegov rob i Njegov poslanik. 




“O, vjernici, bojte se Allaha istinskom bogobojaznoscu i umirite 
samo kao muslimani .” 2 



dJj \£a jfrj 1 4 i\ C 

b\£ ait b\ 3 an \jh\j 

“O, ljudi, bojte se Gospodara svoga koji vas od jednog covjeka stvara, 
i od njega je suprugu njegovu stvorio i od njih dvoje mnoge muskarce 
i zene rasijao. I Allaha se bojte s imenom cijim jedni druge molite, i 
rodbinske veze ne kidajte, jer Allah, zaista, stalno nad vama bdi .” 3 

yp i JJj ah \jh\ ijla u 

<^v ) ijj3 3^ uii ait aa jA : jia® 

“O, vjernici, bojte se Allaha i govorite samo istinu. On ce vas za 
vasa dobra djela nagraditi i grijehe vam oprostiti. A onaj ko se Allahu 



2 Alu Imran, 102. 

3 En-Nisa, 1. 



